Drie dood, een beseer toe motor rolParamedici het drie oorledenes in die motor in die suikerrietplantasie aangetref. Foto: IPSS Medical Rescue Drie mense is dood en een ernstig beseer in ŉ ongeluk Woensdag noord van Durban in KwaZulu-Natal. Blykbaar het ŉ motorbestuurder vroegoggend op die R74 in Glendale, naby Ballito, beheer oor sy voertuig verloor, waarna dit meermale gerol, teen ŉ hoogte afgestort en in ŉ digte suikerrietplantasie tot stilstand gekom het. By hul aankoms op die toneel het IPSS Medical Rescue se mediese reddingspan vasgestel dat drie van die insittendes, almal mans, geen tekens van lewe getoon het nie, sê Paul Herbst, IPSS-woordvoerder. “Die bestuurder van die voertuig het ernstige beserings opgedoen en is op die toneel behandel voordat hy na ŉ hospitaal vir verdere behandeling gebring is.”